
ΝΟΜΟΣ ΥΠ’ ΑΡΙΘ. 3936 

Κύρωση της Συμφωνίας μεταξύ της Κυβέρνησης της Ελ¬ 
ληνικής Δημοκρατίας καί της Κυβέρνησης της Κυπρι¬ 
ακής Δημοκρατίας, σε θέματα ασφάλειας και αστυ¬ 
νομικής συνεργασίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Αρθρο πρώτο 

Κυρώνεται και έχει την ισχύ, που ορίζει το άρθρο 28 
παρ. 1 του Συντάγματος, η Συμφωνία μεταξύ της Κυβέρ¬ 
νησης της Ελληνικής Δημοκρατίας και της Κυβέρνησης 
της Κυπριακής Δημοκρατίας, σε θέματα ασφάλειας και 
αστυνομικής συνεργασίας, που υπογράφηκε στη Λευκω¬ 
σία, στις 3 Δεκεμβρίου 2007, το κείμενο της οποίας σε 
πρωτότυπο στην ελληνική γλώσσα έχει ως εξής: 

ΣΥΜΦΩΝΙΑ 

ΜΕΤΑΞΥ 

ΤΗΣ ΚΥΒΕΡΝΗΣΗΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 
ΚΑΙ 

ΤΗΣ ΚΥΒΕΡΝΗΣΗΣ ΤΗΣ ΚΥΠΡΙΑΚΗΣ ΔΗΜΟΚΡΑΤΙΑΣ 
ΣΕ ΘΕΜΑΤΑ ΑΣΦΑΛΕΙΑΣ 
ΚΑΙ 

ΑΣΤΥΝΟΜΙΚΗΣ ΣΥΝΕΡΓΑΣΙΑΣ 

Η Κυβέρνηση της Ελληνικής Δημοκρατίας και η Κυβέρ¬ 
νηση της Κυπριακής Δημοκρατίας καλούμενες εφεξής 
«τα Μέρη», επιθυμώντας να αναπτύξουν ακόμη περισ¬ 
σότερο τις σχέσεις φιλίας και συνεργασίας μεταξύ των 
δύο χωρών, 

Σεβόμενες τις διεθνείς συμφωνίες και τις νομοθεσίες 
που ισχύουν σε αμφότερα τα Κράτη και υπό την επιφύ¬ 
λαξη ανειλημμένων υποχρεώσεων τους, βάσει διμερών 
και πολυμερών συμφωνιών με τρίτα κράτη, 

Λαμβάνοντας υπόψη τις υποχρεώσεις τους που απορ¬ 
ρέουν από την ιδιότητα τους ως Κράτη - Μέλη της 
Ευρωπαϊκής Ένωσης, 

Ωθούμενες από τη θέληση να συμβάλουν ενεργά 
στην πρόληψη και καταπολέμηση των διαφόρων μορ¬ 
φών εγκληματικότητας και ιδιαίτερα του οργανωμένου 
εγκλήματος, της παράνομης μετανάστευσης και της 
τρομοκρατίας, 


Μεριμνώντας για μια αποτελεσματική συνεργασία 
στον τομέα της καταπολέμησης της παράνομης διακί¬ 
νησης ναρκωτικών και ψυχοτρόπων ουσιών, 

Αναγνωρίζοντας τα αμοιβαία πλεονεκτήματα από την 
αστυνομική συνεργασία σε θέματα ασφάλειας, πρόλη¬ 
ψης και καταπολέμησης του εγκλήματος, 

συμφωνούν τα ακόλουθα: 

Άρθρο 1 

Πεδίο Εφαρμογής 

Τα Μέρη συνεργάζονται στα θέματα της εσωτερικής 
ασφάλειας και θα παρέχουν αμοιβαία αρωγή στους 
ακόλουθους τομείς: 

1. καταπολέμηση της τρομοκρατίας, 

2. καταπολέμηση του οργανωμένου εγκλήματος, 

3. καταπολέμηση της παράνομης παραγωγής, διακί¬ 
νησης, εμπορίας και χρήσης ναρκωτικών, ψυχοτρόπων 
και προδρόμων ουσιών, 

4. καταπολέμηση του οικονομικού εγκλήματος, καθώς 
και της νομιμοποίησης εσόδων που προέρχονται από 
εγκληματικές δραστηριότητες, 

5. καταπολέμηση της εμπορίας προσώπων, 

6. καταπολέμηση της παράνομης μετανάστευσης και 
της εγκληματικότητας που σχετίζεται με αυτή, 

7. καταπολέμηση της παραχάραξης και πλαστογρα¬ 
φίας μέσων πληρωμής, εγγραφών ταυτότητας, διαβα¬ 
τηρίων και άλλων ταξιδιωτικών εγγράφων, 

8. καταπολέμηση της παράνομης κατασκευής, διακί¬ 
νησης και εμπορίας όπλων, πυρομαχικών, εκρηκτικών 
υλών καί Ρ.Β.Χ.Π. υλικών, 

9. καταπολέμηση της κλοπής και παράνομης διακίνη¬ 
σης οχημάτων, καθώς και της πλαστογράφησης αδειών 
οδήγησης και άλλων συναφών εγγράφων, 

10. καταπολέμηση της παράνομης εμπορίας πολιτι¬ 
στικών αγαθών και έργων τέχνης, 

11. καταπολέμηση των εγκλημάτων που σχετίζονται 
με την παραβίαση της νομοθεσίας περί πνευματικής 
ιδιοκτησίας, 

12. έρευνα για πρόσωπα που αγνοούνται ή καταζη¬ 
τούνται, 

13. συνεργασία αναφορικά με την πρόληψη και την 
καταπολέμηση εγκλημάτων που διαπράττονται στον 
κυβερνοχώρο ή/και με τη χρήση ηλεκτρονικών υπολο¬ 
γιστών, 

14 ασφάλεια επισήμων αντιπροσωπειών, κυβερνητι¬ 
κών απεσταλμένων καθώς και άλλων προσώπων που 
απολαμβάνουν διπλωματικών προνομίων, σύμφωνα με 
το διεθνές δίκαιο, 

15. βελτίωση μεθόδων και μέσων τήρησης και αποκα¬ 
τάστασης της δημόσιας τάξης και χειρισμού καταστά¬ 
σεων κρίσεως, 

16. ενισχυμένη συνεργασία στον τομέα της εκπαίδευ¬ 
σης και επιμόρφωσης του αστυνομικού προσωπικού για 
την προώθηση θεμάτων κοινού ενδιαφέροντος, ιδίως 
στο πλαίσιο των υποχρεώσεων τους σε εθνικό, ευρω¬ 
παϊκό και διεθνές επίπεδο, 

17. ανταλλαγή επιστημονικών και τεχνολογικών πλη¬ 
ροφοριών, 

18. ανταλλαγή πληροφοριών σε θέματα ασφάλειας 
μέσων μεταφοράς (αεροπορικών, θαλάσσιων και χερ¬ 
σαίων), 

19. ανταλλαγή γνώσεων και εμπειριών σε θέματα τρο¬ 
χαίας, 

20. συνεργασία στον κοινωνικό τομέα και στον τομέα 
της ψυχαγωγίας των μελών των Αστυνομικών Σωμά¬ 
των περιλαμβανομένης και ανταλλαγής επισκέψεων για 
ψυχαγωγία στη βάση που θα συμφωνηθεί μεταξύ των 
Μερών. 

Τα Μέρη συνεργάζονται σε άλλους τομείς, που αφο¬ 
ρούν στην εγκληματικότητα γενικά, την πρόληψη του 
εγκλήματος και την τήρηση της δημόσιας τάξης, εφόσον 
υπάρχει αμοιβαίο ενδιαφέρον. 

Άρθρο 2 

Εκτέλεση Αιτημάτων 

1. Το σύνολο των δραστηριοτήτων που προβλέπονται 
στην παρούσα Συμφωνία διεξάγεται από τα Μέρη σύμ¬ 
φωνα με την εθνική τους νομοθεσία. 

2. Κάθε Μέρος μπορεί συνολικώς ή μερικώς να αρνηθεί 
τη συνεργασία ή την εκτέλεση αιτήματος, σε εκείνες 
τις περιπτώσεις που μπορεί να θέσουν σε κίνδυνο την 
κυριαρχία, την ασφάλεια ή τα εθνικά του συμφέροντα 
ή είναι αντίθετες στην εθνική του νομοθεσία. 

3. Η άρνηση για συνεργασία ή για εκτέλεση αιτή¬ 
ματος κοινοποιείται γραπτώς στο άλλο Μέρος χωρίς 
καθυστέρηση. 

Άρθρο 3 

Πρόληψη και Καταστολή Αξιόποινων Πράξεων 

Τα Μέρη συνεργάζονται για την πρόληψη και την κα¬ 
ταστολή των αξιόποινων πράξεων που συνιστούν τις 
διάφορες μορφές εγκληματικότητας. 

Προς αυτό το σκοπό: 

1. Τα Μέρη κοινοποιούν το ένα στο άλλο όλες τις 
πληροφορίες αναφορικά με τα πρόσωπα που ενέχονται 
στις διάφορες μορφές του διεθνούς εγκλήματος, στο 
μέτρο που αυτές είναι αναγκαίες για την πρόληψη και 
καταστολή αξιόποινων πράξεων, στην επικράτεια του 
άλλου Μέρους. 

2. Κάθε Μέρος, με βάση τις κοινοποιηθείσες πληροφο¬ 
ρίες, λαμβάνει οποιαδήποτε αστυνομικά μέτρα θεωρεί 
αναγκαία για την πρόληψη και καταστολή αξιόποινων 
πράξεων. 

3. Κάθε Μέρος μπορεί να θέσει στη διάθεση του άλ¬ 
λου, κατόπιν αίτησης του, ή αντικείμενα ή πληροφορί¬ 
ες, σχετικά με τις μεθόδους και τις νέες μορφές της 
εγκληματικότητας. 


4. Τα Μέρη ανταλλάσσουν γνώσεις και εμπειρίες στη 
χρήση εργαστηριακής τεχνολογίας, καθώς και στις με¬ 
θόδους και μέσα της εγκληματολογικής έρευνας. 

5. Τα Μέρη επικουρούνται, όπου κρίνεται αναγκαίο, 
με αστυνομικούς εμπειρογνώμονες, με σκοπό την από¬ 
κτηση επαγγελματικών γνώσεων υψηλού επιπέδου και 
την αποτελεσματικότερη χρήση μέσων, μεθόδων και 
σύγχρονων τεχνικών για την καταπολέμηση της εγκλη¬ 
ματικότητας. 

Άρθρο 4 

Καταπολέμηση της Τρομοκρατίας 

Στο πλαίσιο της καταπολέμησης της τρομοκρατίας, 
τα Μέρη προβαίνουν σε ανταλλαγή πληροφοριών σχε¬ 
τικά με: 

1. σχεδιαζόμενες, προπαρασκευαστικές ή διαπραχθεί- 
σες πράξεις τρομοκρατίας, τους τρόπους με τους οποί¬ 
ους έχουν εκτελεσθεί, τα τεχνικά μέσα και μεθόδους 
που χρησιμοποιήθηκαν για τη διάπραξη τους, 

2. τρομοκρατικές οργανώσεις, πρόσωπα, ομάδες ή 
οντότητες που σχεδιάζουν, προπαρασκευάζουν, δια- 
πράττουν ή αποπειρώνται να διαπράξουν, ή έχουν δια- 
πράξει τρομοκρατικές πράξεις στην επικράτεια του ενός 
εκ των Μερών και θίγουν τα συμφέροντα του άλλου. 

Άρθρο 5 

Καταπολέμηση των Ναρκωτικών 

Για την καταπολέμηση της παράνομης παραγωγής, 
διακίνησης και εμπορίας ναρκωτικών, ψυχοτρόπων και 
προδρόμων ουσιών, τα δύο Μέρη λαμβάνουν συντονι¬ 
σμένα μέτρα και προβαίνουν σε ανταλλαγή πληροφο¬ 
ριών, εμπειριών και γνώσεων, επί των νέων μεθόδων 
που χρησιμοποιούνται για την παραγωγή ναρκωτικών 
και ψυχοτρόπων ουσιών, για τη διεθνή τους διακίνηση, 
απόκρυψη και διανομή, καθώς και επί των νέων μεθόδων 
για την καταπολέμηση αυτών, σύμφωνα με την Ενιαία 
Σύμβαση περί Ναρκωτικών του 1961, όπως τροποποιή¬ 
θηκε από το Πρωτόκολλο Τροποποίησης του 1972, τη 
Σύμβαση περί Ψυχοτρόπων Ουσιών του 1971 και τη Σύμ¬ 
βαση του ΟΗΕ του 1988 κατά της Παράνομης Διακίνησης 
Ναρκωτικών και Ψυχοτρόπων Ουσιών. 

Άρθρο 6 

Αξιωματικοί Σύνδεσμοι 

1. Κάθε Μέρος μπορεί να αποσπά έναν ή περισσότε¬ 
ρους Αξιωματικούς Συνδέσμους στη διπλωματική απο¬ 
στολή ή προξενική αρχή του στην επικράτεια του άλλου 
Μέρους, για ορισμένη ή αόριστη χρονική περίοδο. 

2. Οι Αξιωματικοί Σύνδεσμοι επιφορτίζονται με πλη¬ 
ροφοριακές και συμβουλευτικές αρμοδιότητες. Συγκε¬ 
κριμένα, τα καθήκοντα τους θα περιλαμβάνουν: 

(α) Συνεργασία με αστυνομικές αρχές του Μέρους 
όπου έχουν τοποθετηθεί. 

(β) Προώθηση της ανταλλαγής πληροφοριών, με σκο¬ 
πό την πρόληψη και την καταπολέμηση εγκληματικών 
πράξεων. 

(γ) Παροχή βοήθειας, σχετικά με τις δραστηριότητες 
των αρμοδίων αρχών για την επιτήρηση των εξωτερικών 
συνόρων των Κρατών τους. 

3. Οι Αξιωματικοί Σύνδεσμοι δεν έχουν επιχειρησιακά 
καθήκοντα. 

4. Οι Αξιωματικοί Σύνδεσμοι ενός εκ των Μερών, που 
είναι αποσπασμένοι σε τρίτα κράτη, σε διεθνείς οργα- 

νισμούς και σε Κράτη-Μέλη της Ευρωπαϊκής Ένωσης, 
μεριμνούν για τα συμφέροντα του άλλου Μέρους και 
εκτελούν στα πλαίσια των αρμοδιοτήτων τους, αιτήματα 
συνδρομής υπέρ αυτού, κατ’ εφαρμογή της Απόφασης 
2003/170/ΔΕΥ του Συμβουλίου της 27ης Φεβρουάριου 
2003 για την κοινή αξιοποίηση των Αξιωματικών Συνδέ¬ 
σμων που τοποθετούνται στο εξωτερικό από τις υπηρε¬ 
σίες επιβολής του νόμου των κρατών-Μελών της Ε.Ε. 

5. Τα Μέρη ενημερώνονται αμοιβαίως για την από¬ 
σπαση Αξιωματικών Συνδέσμων σε τρίτες χώρες, διε¬ 
θνείς οργανισμούς, ή σε Κράτη-Μέλη της Ευρωπαϊκής 
Ένωσης. 

Άρθρο 7 

Εφαρμογή της Συμφωνίας 

1.0 Υπουργός Εσωτερικών εκ μέρους της Κυβέρνησης 
της Ελληνικής Δημοκρατίας και ο Υπουργός Δικαιοσύ¬ 
νης και Δημοσίας Τάξεως εκ μέρους της Κυβέρνησης 
της Κυπριακής Δημοκρατίας έχουν την ευθύνη της 
εφαρμογής της παρούσας Συμφωνίας. 

2. Για το σκοπό αυτό συστήνεται Επιτροπή Παρακο¬ 
λούθησης, η οποία προεδρεύεται από τον Υπουργό Εσω¬ 
τερικών της Ελληνικής Δημοκρατίας και τον Υπουργό 
Δικαιοσύνης και Δημοσίας Τάξεως της Κυπριακής Δη¬ 
μοκρατίας ή από εξουσιοδοτημένους εκπροσώπους των 
δύο Υπουργείων, με συμμετοχή εμπειρογνωμόνων. 

3. Η Επιτροπή Παρακολούθησης διασφαλίζει επίσης 
την προώθηση και αξιολόγηση της παρούσας Συμφω¬ 
νίας. 

4. Εκπρόσωποι άλλων Υπουργείων ή Κυβερνητικών 
Αρχών μπορούν να παρακολουθήσουν τις συσκέψεις 
της Επιτροπής, εφόσον είναι απαραίτητο. 

5. Η Επιτροπή Παρακολούθησης συνέρχεται σε περιό¬ 
δους που καθορίζονται μέσω διαβουλεύσεων, διαδοχικά, 
στην Ελλάδα και την Κύπρο. 

6. Για την προώθηση αποτελεσματικής εφαρμογής 
της Συμφωνίας, Υπηρεσίες των δύο Υπουργείων, ειδικά 
εξουσιοδοτημένες, μπορούν να συνομολογούν και να 
υπογραφούν Πρωτόκολλα συνεργασίας, στα πλαίσια 
της αρμοδιότητας τους. 

7. Τα Μέρη καθορίζουν τους οργανισμούς που εντέλ- 
λονται να εφαρμόσουν τους διάφορους τομείς της συ¬ 
νεργασίας που αναφέρονται στην παρούσα Συμφωνία. Ο 
καθορισμός αυτός φέρεται σε γνώση του άλλου Μέρους 
δια της διπλωματικής οδού. 

8. Τα Μέρη, για άμεση συνεργασία σε πολύ επείγουσες 
περιπτώσεις, θα ανταλλάξουν κατάλογο με τις εξουσι¬ 
οδοτημένες Υπηρεσίες τους που είναι υπεύθυνες για 
την εν λόγω συνεργασία. 

9. Τα Μέρη προκειμένου να βελτιώσουν τη συνεργασία 
σε εξειδικευμένους τομείς, οργανώνουν συναντήσεις 
εμπειρογνωμόνων οποτεδήποτε αμφότερα συμφωνούν 
ότι αυτό είναι πρόσφορο. 

Άρθρο 8 

Προστασία Δεδομένων Προσωπικού Χαρακτήρα 

1. Κατά τη διάρκεια της ανταλλαγής και επεξεργασίας 
κάθε είδους προσωπικών στοιχείων για τους σκοπούς 
της παρούσας Συμφωνίας, τα Μέρη δεσμεύονται να 
εφαρμόσουν όλες τις σχετικές διατάξεις, που περιέ- 
χονται στην περί προστασίας δεδομένων προσωπικού 
χαρακτήρα νομοθεσία τους. 


2. Σε περίπτωση καταγγελίας της παρούσας Συμ¬ 
φωνίας όλα τα δεδομένα προσωπικού χαρακτήρα που 
έχουν τύχει ανταλλαγής και επεξεργασίας πρέπει να 
καταστραφούν αμέσως. 

Άρθρο 9 

Διαβίβαση Πληροφοριών 

1. Πληροφορίες που διαβιβάζονται στο πλαίσιο της 
παρούσας Συμφωνίας δεν μπορούν να διαβιβαστούν 
σε τρίτο Κράτος χωρίς τη γραπτή συγκατάθεση του 
Μέρους που τις παρέχει. 

2. Πληροφορίες τις οποίες το αποστέλλον Μέρος χα¬ 
ρακτηρίζει ως διαβαθμισμένες τυγχάνουν του ανάλογου 
χειρισμού από το λαμβάνον Μέρος. 

Άρθρο 10 

Επίλυση Διαφορών 

Οποιαδήποτε διαφορά αναφορικά με την ερμηνεία ή 
την εφαρμογή της παρούσας Συμφωνίας διευθετείται 
με διαβουλεύσεις μεταξύ των Μερών. 

Άρθρο 11 

Σχέση με Διεθνείς Συμφωνίες 

Η παρούσα Συμφωνία δε θίγει τα δικαιώματα και υπο¬ 
χρεώσεις που προκύπτουν από άλλες Διεθνείς Συμφω¬ 
νίες που δεσμεύουν τα Μέρη. 

Άρθρο 12 

Δαπάνες 

Οι δαπάνες, που προκύπτουν από την εφαρμογή των 
διατάξεων της παρούσας Συμφωνίας και αφορούν έξοδα 
μετάβασης, διαμονής και διατροφής, αναλαμβάνονται 
από το κάθε Μέρος για τα δικά του μέλη, εκτός αν 
υπάρξει διαφορετική διευθέτηση μεταξύ των Μερών. 

Άρθρο 13 
Τελικές Διατάξεις 

Η παρούσα Συμφωνία τίθεται σε ισχύ την πρώτη ημέρα 
του δεύτερου μήνα που έπεται της ημερομηνίας λήψης 
της τελευταίας γραπτής γνωστοποίησης με την οποία 
ένα Μέρος ενημερώνει το άλλο, δια της διπλωματικής 
οδού, για την ολοκλήρωση των σχετικών εσωτερικών 
του διαδικασιών. 

Η παρούσα Συμφωνία συνάπτεται για αόριστο χρονικό 
διάστημα. Κάθε Μέρος μπορεί ανά πάσα στιγμή να την 
καταγγείλει με γραπτή ειδοποίηση προς το άλλο Μέρος 
δια της διπλωματικής οδού. Η Συμφωνία καθίσταται 
ανενεργή τρεις (3) μήνες μετά την ημερομηνία λήψης 
της ειδοποίησης της καταγγελίας. 

Η καταγγελία δεν επηρεάζει τις ενέργειες οι οποίες 
είναι στο στάδιο υλοποίησης, εκτός εάν τα Μέρη απο¬ 
φασίσουν διαφορετικά. 

Κάθε Μέρος μπορεί να αναστείλει ολοσχερώς ή με¬ 
ρικώς την εφαρμογή της παρούσας Συμφωνίας για λό¬ 
γους εθνικής ασφάλειας, δημόσιας τάξης και δημόσιας 
υγείας. Η αναστολή θα κοινοποιείται στο άλλο Μέρος 
μέσω της διπλωματικής οδού. 

Οποιεσδήποτε τροποποιήσεις της παρούσας Συμ¬ 
φωνίας συμφωνούνται γραπτώς και τίθενται σε ισχύ 
σύμφωνα με τη διαδικασία που προβλέπεται στο παρόν 
άρθρο για τη θέση σε ισχύ της Συμφωνίας. 

Από την έναρξη της ισχύος της παρούσας Συμφωνίας 
τερματίζεται η ισχύς της Συμφωνίας μεταξύ του Υπουρ¬ 
γείου Δημοσίας Τάξεως της Ελληνικής Δημοκρατίας 
και του Υπουργείου Δικαιοσύνης και Δημοσίας Τάξεως 
της Κυπριακής Δημοκρατίας για Συνεργασία σε θέμα¬ 


τα ασφάλειας που υπογράφτηκε στη Λευκωσία στις 11 
Δεκεμβρίου 1993. 

Έγινε στη Λευκωσία στις 3 Δεκεμβρίου 2007 σε δύο 
πρωτότυπα, στην Ελληνική, και των δύο κειμένων όντων 
εξίσου αυθεντικών. 


Για την Κυβέρνηση 
της ΕλληνικήςίΔημοκρατίας 



Προκόπιος ΠΑΥΛΟΠΟΥΛΟΣ 
Υπουργός Εσωτερικών 


Για την Κυβέρνηση 
της Κυπριακής Δημοκρατίας 



Υπουργό| 


ηςΙ^ΦΟ ΚΛΕΟΥΣ 
σύνης και Δημόσιας 
άξεως 


Άρθρο δεύτερο 

Τα Πρωτόκολλα Συνεργασίας του άρθρου 7.6 της 
Συμφωνίας εγκρίνονται με κοινή απόφαση των κατά 
περίπτωση αρμόδιων Υπουργών. 

Άρθρο τρίτο 

Η ισχύς του παρόντος νόμου αρχίζει από τη δημο¬ 
σίευσή του στην Εφημερίδα της Κυβερνήσεως και της 
Συμφωνίας που κυρώνεται από την πλήρωση των προϋ¬ 
ποθέσεων του άρθρου 13 αυτής. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 15 Μαρτίου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 


ΟΙΚΟΝΟΜΙΚΩΝ ΕΞΩΤΕΡΙΚΩΝ 

ΓΕΩΡΓΙΟΣ ΠΑΠΑΚΩΝΣΤΑΝΤΙΝΟΥ ΔΗΜΗΤΡΙΟΣ ΔΡΟΥΤΣΑΣ 


ΥΠΟΔΟΜΩΝ, ΜΕΤΑΦΟΡΩΝ 
ΚΑΙ ΔΙΚΤΥΩΝ 

ΔΗΜΗΤΡΙΟΣ ΡΕΠΠΑΣ 


ΥΓΕΙΑΣ 

ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΑΝΔΡΕΑΣ ΛΟΒΕΡΔΟΣ 


ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΧΑΡΑΛΑΜΠΟΣ ΚΑΣΤΑΝΙΔΗΣ 


ΠΡΟΣΤΑΣΙΑΣ ΤΟΥ ΠΟΛΙΤΗ 

ΧΡΗΣΤΟΣ ΠΑΠΟΥΤΣΗΣ 


ΠΟΛΙΤΙΣΜΟΥ ΚΑΙ ΤΟΥΡΙΣΜΟΥ 

ΠΑΥΛΟΣ ΓΕΡΟΥΛΑΝΟΣ 


Θεωρήθηκε καί τέθηκε η Μεγάλη Σφραγίδα του Κράτους. 
Αθήνα, 16 Μαρτίου 2011 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΧΑΡΑΛΑΜΠΟΣ ΚΑΣΤΑΝΙΔΗΣ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

